ועדת הכלכלה, כנסת 18, פרוטוקול מספר 280, 2010-06-29 13:00

אופיר אקוניס: ביקשתי לכנס את הישיבה בעקבות ריבוי התאונות בהן היו מעורבים רוכבי אופניים ובעקבות הטרגדיה שפקדה את משפחת חשין כאשר איבדה את בנה בתאונת האופניים לפני כ-10 ימים.

אופיר אקוניס: אנחנו משתתפים בצערה של המשפחה ובצערן של המשפחות האחרות שנפגעו בתאונות אופניים בתקופה קודמת של השנה.

אופיר אקוניס: אני לא בטוח שכולם מבינים את כל החקיקה הקיימת ואת כל התקנות הקיימות בתחום הנסיעה באופניים.

אופיר אקוניס: אנחנו רוצים שימשיכו לנסוע בבטיחות ובביטחון בכבישים.

אופיר אקוניס: אנחנו רוצים שאנשים ידעו על המקומות שהם אינם יכולים לנסוע בהם.

אופיר אקוניס: כך עשויות להימנע טרגדיות.

אופיר אקוניס: אני רוצה לשמוע מהמדינה כיצד היא נערכת.

אופיר אקוניס: אני יודע שבאירופה ישנם שבילים מיוחדים לרכיבה על אופניים.

אופיר אקוניס: אני לא מדבר על הנסיעה בתוך הערים, כי כרגע, לפי מיטב ידיעתי, הרכיבה בתוך הערים מוסדרת בצורה יותר טובה מאשר הרכיבה בכבישים בין-עירונים, בוודאי בכבישים המהירים.

אופיר אקוניס: אנחנו ניגע בהצעת החוק שקיימת בבניין הזה שמאפשרת להסיר את הקסדות בנסיעה עירונית.

אופיר אקוניס: אני חושב שהצעת החוק הזאת היא הצעה לא טובה.

אופיר אקוניס: היא בוודאי לא טובה כאשר רוכבי האופניים מוצאים את עצמם כנפגעים בתאונות שמתרחשות בכבישי הארץ.

דב חנין: 2 הרוכבים שנפגעו חבשו קסדה.

אופיר אקוניס: היא הנותנת.

אופיר אקוניס: אנחנו לא רוצים להישען על תאונות שתוצאותיהן היו פחות טרגדיות.

אופיר אקוניס: קיימתי שורה של פגישות בנושא הזה על מנת לשמוע מה המשמעות של ביטול החוק.

אופיר אקוניס: אם אינני טועה, מדובר בחקיקה פרטית של כמה חברי כנסת.

אופיר אקוניס: אני לא שותף לחקיקה הזאת.

אופיר אקוניס: אני חושב שמדובר בחקיקה שאיננה במקומה ואסור לה לעבור.

אופיר אקוניס: היא גם בניגוד מוחלט למה שקיבלה ועדת הכלכלה של הכנסת בכנסת הקודמת בראשותו של השר היום וחבר הכנסת לשעבר, גלעד ארדן.

אופיר אקוניס: אני מבקש לשמוע ממשרד התחבורה, שמופקד על התחבורה ועל הבטיחות בדרכים, מה היא התקינה, מה היא החקיקה, מה הם החוקים וההסדרים שנהוגים כעת בתחום הזה.

אילנה טלר: לפי מיטב ידיעתי, החוק אוסר על רכיבה באופניים בדרכים בין-עירוניות.

אופיר אקוניס: ביקשתי ממנהלת הוועדה שיהיה גם משפטן ממשרד התחבורה.

אופיר אקוניס: הגברת ראובני הייתה יכולה לתת לנו את התשובות.

אילנה טלר: המשרד מעודד את כל הנושא של רכיבה באופניים כחלק מעידוד השימוש בתחבורה ציבורית.

אילנה טלר: כרגע נעשה פיילוט ב-6 רשויות מקומיות לגבי שבילי אופניים.

אילנה טלר: הפיילוט הזה עבר בהצלחה.

אופיר אקוניס: זה בתוך תחומי העיר?

אילנה טלר: נכון.

אילנה טלר: אני מדברת על רשויות מקומיות.

אופיר אקוניס: איפה?

אילנה טלר: ראשון לציון, הוד השרון, אשקלון, מודיעין, באר-שבע ועפולה, כאשר עכו לתכנון, ראשון לציון, הוד השרון ואשקלון יוצאות לביצוע.

אילנה טלר: יש רשויות נוספות שהצטרפו השנה, שזה ערד ובת ים.

אילנה טלר: לכל רשות שתהיה מוכנה להשתתף נעזור בתקצוב, בתכנון ובביצוע.

אילנה טלר: משרד התחבורה משתתף בכל הנושא של שבילי אופניים, בעיקר לבתי ספר אזוריים.

אילנה טלר: משרד התחבורה הוציא הנחיות לתכנון שבילי אופניים בדרכים עירוניות מתוך ראייה מושכלת ועכשווית של כל הנושא של שילוב האופניים יחד עם התחבורה הרגילה ויחד עם הולכי הרגל.

אילנה טלר: עד כה המשרד תקצב 45 מיליון שקלים לכל הנושא של שבילי אופניים.

לאה ורון: לאיזו תקופה?

לאה ורון: לשנת 2010?

אילנה טלר: זה במצטבר, לא לשנה אחת.

אופיר אקוניס: זה חלק מהתקציב השנתי של משרד התחבורה?

מיכה פרלמן: במסגרת התקציב יש כמה תקנות שמיועדות לזה.

מיכה פרלמן: זה גם מתוקצב אגב פרויקטים גדולים שאנחנו עושים כחלק מהמערך המשלים לתחבורה הציבורית.

לאה ורון: על גבי כמה שנים נפרסו אותם 45 מיליון שקלים?

מיכה פרלמן: אני לא יודע למה היא התכוונה ב-45 מיליון שקלים, אבל זה לא רק השנה.

אופיר אקוניס: עוד מעט יהיה תקציב חדש וניתן יהיה להעלות את הסכום הזה.

אופיר אקוניס: אני מזכיר שזה הולך להיות תקציב דו-שנתי.

אופיר אקוניס: אולי המשטרה תיתן לנו תשובה לגבי מה מותר כרגע מבחינת החוק הישראלי.

בני סמו: מלבד דרך מהירה, ששם אין כניסה לאופניים, יש לאופניים זכות לנסוע בכל כביש.

בני סמו: כל סימן ג' לפרק שלישי בחלק ב' של תקנות התעבורה, דהיינו תקנות 123 עד 136, דנות בנושא האופניים, קרי בטיחות, מקום הרכיבה, איפה זה מוסדר.

בני סמו: התקנות הספציפיות זה 128 ו-129.

בני סמו: תקנה 128 מדברת על כך שרוכב האופניים ירכב בחלקו הימיני של הכביש קרוב לשפת המדרכה.

בני סמו: תקנה 129 שוללת את האפשרות לרכב על מדרכה שמיועדת להולכי רגל.

אופיר אקוניס: אתה אומר שהאיסור על רוכבי האופניים הוא על נסיעה בדרך מהירה בלבד, כאשר בכל כביש עירוני וגם בכביש בין עירוני, שאני לא יודע כמה הוא פחות מסוכן מכביש מהיר, מותר לנסוע גם במצב שאין שוליים או שהשוליים צרות מאוד.

אופיר אקוניס: זה מותר על פי החוק.

אופיר אקוניס: איפה היו התאונות?

אופיר אקוניס: אם אינני טועה, התאונות היו בכבישים הבין-עירוניים.

בני סמו: יש תקנות וסעיפים כלליים, כמו תקנה 21(ג) של חובת הזהירות של כל עובר דרך, או סעיף 62 לפקודת התעבורה שמדבר על נהיגה שעליה יש עונשין.

בני סמו: במקום שאי אפשר לרכב בבטחה או שהוא מהווה סיכון לעצמו או למשתמשים אחרים, אפשר להחיל את הסעיפים האלה על רוכב אופניים כאחד שמשתמש בדרך.

אופיר אקוניס: יש רכיבה לא מועטה של רוכבי אופניים בכבישים בין-עירוניים.

אופיר אקוניס: זה מותר להם מבחינת החוק?

נועם בגינסקי: זה מותר על פי החוק.

נועם בגינסקי: זה הולך ומתגבר ככל שהמודעות גוברת.

אופיר אקוניס: הסכנה שם היא גדולה.

נועם בגינסקי: ככל שהציבור חשוף יותר לספורט הזה הדבר הולך ומתרחב.

נועם בגינסקי: אנחנו מדברים היום על מעל 400 אלף רוכבים.

נועם בגינסקי: אם מסתכלים על הנתונים בראייה רב שנתית, אז במהלך העשור האחרון יש קורולציה בין כמות ההרוגים שהיו בתאונות שאירעו בדרכים בין-עירוניות לאזורים שמוגדרים כדרך עירונית.

נועם בגינסקי: יש 98 הרוגים ב-10 השנים האלו בדרכים הבין-עירוניות, לעומת 101 הרוגים בדרכים העירוניות.

נועם בגינסקי: את הפער הדרמטי אפשר לראות בפצועים קשה.

נועם בגינסקי: בדרכים הבין-עירוניות יש לנו 184 פצועים קשה, בדרכים העירוניות 848 פצועים קשה.

נועם בגינסקי: אפשר להבין שכמות התאונות בדרכים הבין-עירוניות יותר קטנה מהכמות של התאונות בדרכים העירוניות.

אופיר אקוניס: זה נובע מכך שבדרכים העירוניות נוסעים הרבה יותר אנשים.

נועם בגינסקי: וגם הרבה יותר לאט.

אופיר אקוניס: מטרת הדיון הזה היא הצלת חיים ומניעת טרגדיות נוספות.

אופיר אקוניס: האם אתם אוכפים את איסור הנסיעה בדרכים המהירות?

נועם בגינסקי: הרוכבים מודעים לאיסור הזה.

נועם בגינסקי: המעטים שנוסעים אלה עובדים זרים.

נועם בגינסקי: אלה שמתאמנים ועושים את הרכיבה לכושר גופני מכירים את החוק ויודעים שאסור להם להיכנס לדרכים מהירות.

נועם בגינסקי: אנחנו כמעט ולא מוצאים אותם שם.

נועם בגינסקי: את מי שאנחנו מוצאים זה את העובדים הזרים שלא יודעים לעשות את האבחנות.

נועם בגינסקי: לעובדים הזרים אנחנו מוציאים את האוויר מהגלגלים.

נועם בגינסקי: זה משהו שהחוק מאפשר לנו לעשות.

אופיר אקוניס: זה החוק?

נועם בגינסקי: אין משמעות למצב שבו אני אכתוב לאותו עובד זר דוח על כך שהוא נכנס עם אופניים לדרך מהירה.

נועם בגינסקי: אין לי דרך לבדוק אם הוא שילם את הדוח.

נועם בגינסקי: אין לי גם דרך לאכוף עליו את התשלום.

נועם בגינסקי: כדי למנוע את המשך ביצוע העבירה, שעל זה אנחנו מופקדים, אנחנו פשוט מוציאים את האוויר מהגלגלים.

נועם בגינסקי: בדרך בין-עירונית אין לנו מה לאכוף, כי לרוכבים מותר לנסוע.

נועם בגינסקי: חלק גדול מהרוכבים בתוך העיר אלה ילדים, נערים.

נועם בגינסקי: אני לא יכול לעצור ילד בן 12 ולרשום לו דוח על זה שהוא לא עצר בתמרור עצור.

נועם בגינסקי: האכיפה בנושא של רכיבה באופניים בתוך העיר היא די מינורית.

נועם בגינסקי: היא נעשית, אבל היא די מינורית.

אופיר אקוניס: מי אמור לאכוף חוק שנחקק בכנסת לגבי חובת חבישת קסדה?

נועם בגינסקי: המשטרה.

אופיר אקוניס: האם הייתה אכיפה בחוק הזה?

נועם בגינסקי: אין לי פה נתונים, אבל אני חושב שכן.

נועם בגינסקי: אין לי נתון מספרי לגבי העבירה הספציפית הזאת.

אופיר אקוניס: הוא עדיין קיים בספר החוקים של מדינת ישראל.

יותם אביזוהר: משרד התחבורה לא תקנן את התקנות של הקסדות שמאפשרות למשטרת ישראל לאכוף את החוק.

דוד גלבוע: אני הייתי בטוח שזה בוטל.

דוד גלבוע: הציבור יודע שהנושא של הקסדות בוטל.

אופיר אקוניס: איך הציבור יודע שזה בוטל?

דוד גלבוע: היו על זה כתבות שלמות.

אופיר אקוניס: אל תסתמך על כתבות שנכתבות על ידי גורמים בעלי עניין.

אופיר אקוניס: מופעל עלי לחץ אגרסיבי בלתי מתון על ידי ראש עיריית תל-אביב לבטל את החוק הזה למען מיזם כלכלי שהוא מעוניין בו.

אופיר אקוניס: אני כיושב-ראש ועדת הכלכלה לא מתכוון לקדם את החוק הזה.

אופיר אקוניס: היה פה דיון אחד שנמנעתי בו.

אופיר אקוניס: בעיני החוק הזה הוא חוק מציל חיים.

אופיר אקוניס: עכשיו אנחנו מגלים שמשרד התחבורה לא התקין תקנות מזה 3 שנים שנותנות למשטרה את הכלי לאכוף.

אופיר אקוניס: אנחנו דורשים ממשרד התחבורה להביא לכאן במהירות האפשרית את התקנות.

אופיר אקוניס: התקנות לא צריכות להיות בזמן מושב, הן יכולות להיות בזמן פגרה.

אופיר אקוניס: אנחנו נדאג לפרסם את זה בצורה מקסימאלית.

דניאל מורגנשטרן: החוק הזה יותר מחיוני.

דניאל מורגנשטרן: חברת הכנסת שלי יחימוביץ, שיזמה את ביטול החוק, פרסמה את העניין.

דניאל מורגנשטרן: האיש מתבסס על דברים שהתפרסמו על סמך ראיונות עם חברת הכנסת שלי יחימוביץ.

אופיר אקוניס: אני מבקש מהמשרד לביטחון פנים מחשבה מחודשת.

אופיר אקוניס: ההצעה הזאת עברה במליאת הכנסת בקריאה ראשונה בתמיכת הממשלה.

אופיר אקוניס: אני מבקש משר התחבורה, מהייעוץ המשפטי במשרד התחבורה ומהמשרד לביטחון פנים להגיש לי חוות דעת מחודשת בנוגע לחוק הזה.

אופיר אקוניס: אני התפלאתי על תמיכתה של הממשלה.

אופיר אקוניס: אני שיתפתי גם שר בממשלה.

אופיר אקוניס: לא הבנו כיצד הממשלה תמכה בחוק הזה.

אופיר אקוניס: אני מבקש חשיבה מחודשת.

אופיר אקוניס: אני לא יכול לבקש מהממשלה רוויזיה בעניין, אבל לפחות שתהיה רוויזיה במחשבה בעקבות ריבוי התאונות.

אופיר אקוניס: זה עוד לא מאוחר.

אופיר אקוניס: החוק רק עבר בקריאה ראשונה.

בני סמו: תקנה 134 מעניקה סמכות לשוטר להוציא את האוויר מגלגלי האופניים.

חמד עמאר: זה לא סוד שאנחנו כמדינת ישראל לא הצלחנו להדביק את העולם מבחינת הנושא של האופניים והרכיבה באופניים.

חמד עמאר: אם אתה מסתובב בעולם אתה רואה שבכל עיר יש שביל מסודר לאופניים.

חמד עמאר: אפילו הולכי רגל לא הולכים שם.

חמד עמאר: גם בכבישים בין- עירוניים אתה רואה שבילים לאופניים.

חמד עמאר: כולנו יודעים שרוכבי אופניים, הולכי רגל, אופנועים וקטנועים הם הפגיעים ביותר.

חמד עמאר: למי שנוסע ברכב יש שלדה שמגינה עליו, יש את החגורה שהוא שם עליו, יש גוף שמגן עליו.

חמד עמאר: לרוכב האופניים אין.

חמד עמאר: יש עלייה מתמדת בנפגעים בקרב רוכבי האופניים.

נועם בגינסקי: מתחילת השנה יש 7 הרוגים לעומת 8 בשנה שעברה.

חמד עמאר: אנחנו כמדינת ישראל וכוועדת הכלכלה שומעים על 45 מיליון שקל.

חמד עמאר: מה הנתון הזה יכול לעשות לנו?

חמד עמאר: איך מתכננים את הכבישים הבין-עירוניים בעתיד כך שיהיו בו גם שבילים לרוכבי אופניים?

חמד עמאר: יש כבישים חדשים שאנחנו מתכננים.

חמד עמאר: איך אנחנו הולכים ומקדמים את כל הנושא של רכיבת אופניים במדינת ישראל?

חמד עמאר: שר התחבורה, שהוא שר שנכנס לכל נקודה ונקודה מבחינת תשתיות, צריך לקחת את הנקודה של רכיבת אופניים ולקדם את הנושא.

חמד עמאר: אני שומע שיש תכנון בתוך הערים.

חמד עמאר: ראיתי שרק בתל-אביב יש שבילי אופנים.

חמד עמאר: בחיפה לא ראיתי שבילי אופניים.

חמד עמאר: צריך להשקיע הרבה כסף בנושא.

חמד עמאר: כדי לחסוך בחיי אדם אנחנו מוכנים להשקיע המון כסף.

חמד עמאר: כאן המקום לקחת את הנושא.

חמד עמאר: היום מדובר ב-400 אלף רוכבי אופניים, אבל זה עוד ילך ויעלה.

חמד עמאר: אנשים לא רוצים לעמוד בפקקים.

חמד עמאר: אם אתה מסתובב באירופה אתה רואה אנשים בחליפה רוכבים על אופניים לעבודה.

חמד עמאר: אנחנו רוצים להגיע לזה בארץ.

חמד עמאר: מדובר באיכות סביבה, בחיסכון בזמן ובאיכות חיים.

חמד עמאר: אני יודע שהנושא של הקסדות עבר בקריאה ראשונה.

אופיר אקוניס: הממשלה תמכה בשתי הצעות חוק פרטיות של חבר הכנת דב חנין ושל חברת הכנסת יחימוביץ.

אופיר אקוניס: בחדר הזה קיימנו הכנה לקריאה ראשונה.

אופיר אקוניס: העליתי את זה.

אופיר אקוניס: ברוב קולות של חברי הוועדה ההצעה עברה לקריאה ראשונה.

אופיר אקוניס: אני נמנעתי בהצבעה הזאת.

אופיר אקוניס: זאת הייתה הצבעתי לפליאתם של חברי הכנסת המציעים.

אופיר אקוניס: אני חושב שעשיתי את המוטל עלי כמחוקק, כיושב-ראש ועדה בכנסת וכמי שמאמין שהחוק הזה לא נבון, לא נכון ומסוכן מאוד.

אופיר אקוניס: אני חוזר ומבקש מהמשרד לביטחון פנים וממשרד התחבורה והבטיחות בדרכים לבחון מחדש את העניין.

חמד עמאר: את הנושא הזה צריך לשקול שנית.

אופיר אקוניס: לאוצר לא הייתה עמדה בחוק הזה.

יותם אביזוהר: אני מודה ליושב-ראש הוועדה על הדיון החשוב הזה.

יותם אביזוהר: אנחנו עמותה שפועלת באסטרטגיות שונות מול גופים שונים, אם זה רכבת ישראל, מע"צ, רשויות מקומיות והציבור הרחב.

יותם אביזוהר: בשנת 2008 נמכרו מעל 374 אלף זוגות אופניים.

יותם אביזוהר: הרוכבים קיימים בשטח, אי אפשר להתעלם מהם.

יותם אביזוהר: כאשר מדברים על רוכבי אופניים מתייחסים ל-3 קבוצות שונות.

יותם אביזוהר: יש את רוכבי הכביש שרוכבים בכבישים בין-עירוניים, יש את אלה שרוכבים בהרים ויש את רוכבי השטח שהם פחות קשורים לענייננו אבל לפעמים הם חוצים את אותם כבישים.

יותם אביזוהר: הגידול במספר הרוכבים לא מלווה בפיתוח תשתיות מתאימות.

יותם אביזוהר: לאורך הכבישים הבין-עירוניים וגם בערים אנחנו לא רואים מספיק שבילים.

יותם אביזוהר: עיריית תל- אביב יוצאת דופן, כי זאת עירייה עשירה שמצליחה מתוך התקציב העירוני שלה להקצות כל שנה 14 מליון שקל לפרויקט האופניים העירוני.

יותם אביזוהר: אנחנו רואים תוצאות.

יותם אביזוהר: יש 100 קילומטר של שבילי אופניים.

יותם אביזוהר: העירייה גם מדווחת על מעל 15% נסיעה יום יומית במרכז העיר באופניים.

אופיר אקוניס: כרוכב אופניים שחרד לבטיחותו האישי, האם אתה חושב שמיזם האופניים להשכרה בעיריית תל-אביב יכול להתקיים עם השכרת קסדות, או שאתה חושב שאפשר להפעיל את המיזם הזה בלי הצורך בחבישת קסדה?

יותר אביזוהר: המיזם הספציפי הזה נכנס להקפאה כשנתיים מאז שחוק קסדה עבר.

יותר אביזוהר: הצעת החוק שהציעה חברת הכנסת יחימוביץ לא מוריד את הקסדה מהראשים, היא מקלה על מבוגרים שרוכבים בעיר.

יותר אביזוהר: המבוגרים יהיו פטורים.

אופיר אקוניס: הם עלולים להיפגע.

אופיר אקוניס: כיושב-ראש ועדה שיש לו אחריות לנעשה בוועדה הזאת אני לא מתכוון להיות שותף לדבר הזה.

אופיר אקוניס: אני מעדיף שהמיזם הכלכלי של מר חולדאי יידחה בעוד חודשיים ושיימצא לזה פתרון אחר.

אופיר אקוניס: אנחנו רוצים לשמור על ביטחונם של הרוכבים.

אופיר אקוניס: מדובר בעשרות אלפים כל יום.

אופיר אקוניס: זה מונע זיהום אוויר, מוריד רכבים מהכביש.

אופיר אקוניס: אני דואג לחייהם.

אופיר אקוניס: הראשון שייפגע יבוא למחוקק.

יותם אביזוהר: לפני כחודש הצטרפנו לפדרציית הרוכבים האירופית – ECF - שזה אחד הגופים המקצועיים והגדולים בעולם.

יותם אביזוהר: אחד הנושאים שהוא נדרש אליו זה סוגיית חוק קסדה.

יותם אביזוהר: הם בפירוש מתנגדים לחוק קסדה באופן גורף.

יותם אביזוהר: הם בעד חוקים מידתיים יותר.

יותם אביזוהר: יש ויכוח בין אנשי מקצוע שונים.

יותם אביזוהר: ב-2008 הוכפל מספר ההרוגים בתאונות דרכים בקרב רוכבי האופנים לעומת שנה לפני זה.

יותם אביזוהר: ב-2009 חלה עלייה נוספת.

יותם אביזוהר: אנחנו מאוד חוששים ש- 2010 תהיה שנה גרועה עוד יותר.

מיכה פרלמן: איך זה ביחס לגידול בכמות הרוכבים?

יותר אביזוהר: אני לא יודע לעשות את ההשוואות, אבל יש גידול במספר הרוכבים, יש גידול במספר התאונות ואין גידול בתשתיות.

יותר אביזוהר: זה נושא שמאוד מטריד אותנו.

יותר אביזוהר: אנחנו מדברים על העדר פתרונות לרוכבי כביש.

יותר אביזוהר: הרשויות המקומיות, למעט תל-אביב, לא מסוגלות להוציא מתוך התקציב העירוני שלהן פתרונות לרוכבי כביש.

יותר אביזוהר: כאן נדרש ממשרד האוצר וממשרד התחבורה לתקצב בצורה רצינית.

יותר אביזוהר: 46 מיליון שקל פרוסים על 4 שנים זה תקציב מאוד מצחיק כשמסתכלים על התקציב הכולל של משרד התחבורה.

יותר אביזוהר: זה פחות מחצי אחוז.

יותר אביזוהר: העדר תשתית בערים מובילה רוכבים רבים לרכב על המדרכה.

יותר אביזוהר: אנחנו נתקלים ביותר ויותר תאונות בין הולכי רגל לרוכבי אופניים.

יותר אביזוהר: זה מצב לא בריא ומסוכן.

יותר אביזוהר: בקונפליקטים האלה היו הרוגים.

יותר אביזוהר: היינו שותפים לתהליך ארוך עם משרד התחבורה בכתיבת הנחיות לתכנון שבילי אופניים.

יותר אביזוהר: פתרון שאנחנו חושבים כנכון הוא לאפשר לרוכבי האופניים להיות בפרונט כך שהמהירות שלהם תהיה יותר גדולה וזמן הפינוי של הצומת יהיה יותר קצר.

יותר אביזוהר: פתרונות כאלה לא התקבלו על ידי ועדת ההיגוי שבראשה עמד ישעיהו רונן.

יותר אביזוהר: אנחנו ממליצים לשקול פתרון כזה.

יותר אביזוהר: אנחנו חושבים שהוא יכול להגביר את בטיחות הרוכבים בערים.

יותר אביזוהר: למרות שרוכבי הכביש הם יחסית חלק קטן מסך כל הרוכבים, אנחנו רואים שם את עיקר הבעיה.

יותר אביזוהר: שם עיקר התאונות החמורות ורוב ההרוגים.

יותר אביזוהר: התשתית לא מספיק טובה, לא מספיק מתוחזקת.

יותר אביזוהר: יש הרבה חול , חצץ, שברי זכוכיות וסדקים.

יותר אביזוהר: יש תחנות אוטובוסים שמעלימות את השוליים.

יותר אביזוהר: אלה דברים שחייבים להיפתר.

יותר אביזוהר: קל לנו להאשים את הרוכב שטעה ופנה אל הכביש, אבל הרוכב פנה אל הכביש בגלל מציאות שלא מאפשרת לו לרכב על השוליים.

נועם בגינסקי: שיעצור ויבדוק.

נועם בגינסקי: בסוף זה החיים שלו.

נועם בגינסקי: לא בגלל שיש תחנה נכנסים לכביש.

יותם אביזוהר: זה ברור, אבל אני חושב שמדינת ישראל צריכה לייצר תשתית הרבה יותר ידידותית.

אופיר אקוניס: אני רואה שיש הסדרת פתרונות בטוחים לרכיבת כביש בלונג-איילנד, באורוגון ובקנדה.

אופיר אקוניס: כשאתה מדבר על הסדרת תשתיות אתה מדבר על הדברים האלה.

חמד עמאר: כשמתכננים כביש צריך לקחת בחשבון את השביל לרכיבת אופניים.

אופיר אקוניס: יש שם יותר שטח.

נועם בגינסקי: נתיב הנסיעה של האופניים הוא על חשבון השוליים.

נועם בגינסקי: זה לא משהו אקסטרה.

נועם בגינסקי: זה השול של הדרך.

אופיר אקוניס: המשטרה לא ממליצה על דבר שכזה?

נועם בגינסקי: אין שום הפרדה בין הרכבים שנוסעים לרוכבים.

אופיר אקוניס: ניתן לסמן את זה.

יותר אביזוהר: אני שמח לעדכן את חברי הוועדה על כך שאתמול דוד גלבוע ואני היינו בפגישה עם הוועדה המחוזית שעסקה בנושא הרחבת כביש 38.

אופיר אקוניס: אני מוכרח להגיד לך שלא הייתי מרוצה מהתנהגות רוכבי האופניים בכביש הזה.

אופיר אקוניס: רוכבי האופניים פלשו לאמצע הכביש.

אופיר אקוניס: זה היה מסוכן להם, לי ול-2 הילדים הקטנים שלי.

אופיר אקוניס: זאת הייתה נסיעה לא בטיחותית.

אופיר אקוניס: עמדה שם ניידת משטרה שסגרה מסלול לרכיבה.

יותר אביזוהר: בפגישה שעסקה בתכנון המחודש של הכביש דובר בפירוש על שוליים רחבים עם במפר חוצץ בין השוליים למכוניות.

יותר אביזוהר: אנחנו מאוד ממליצים על פתרונות כאלה שקיימים במדינות אחרות בעולם.

יותר אביזוהר: זה לא פוטר הצבת שילוט מתאים, הצבת תמרורים מתאימים.

יותר אביזוהר: כשהיינו בפגישה עם מע"צ לגבי אותם כבישים ואמרנו שצריך להציב שלטים שהמטרה שלהם היא להגביר את המודעות של הנהגים, התשובה שקיבלנו הייתה ששלט שעליו כתוב זהירות רוכבי אופניים עולה 600 שקל למדינה ושאין תקציב לשלטים כאלה.

יותר אביזוהר: את שבילי האופניים בתל-אביב אנחנו מאוד אוהבים.

יותר אביזוהר: הם מופרדים מתנועת הרכבים על ידי שורה של מכוניות חונות.

יותר אביזוהר: אחת הבעיות היא שקטנועים מאוד אוהבים להשתמש בשבילים האלה.

יותר אביזוהר: פה נדרשת אכיפה.

יותר אביזוהר: משטרת ישראל צריכה להקצות את כוח האדם כדי למנוע נסיעה של קטנועים בשבילי אופניים.

יותר אביזוהר: אנחנו מציעים לגבש תכנית לאומית, שמטרתה הגברת בטיחות רוכבי אופניים.

יותר אביזוהר: לתכנית יהיו מטרות, יעדים שנתיים מוגדרים ותקציב שיאפשר את השגתם.

יותר אביזוהר: התכנית תתייחס גם להסדרת תשתית בטוחה לרכיבה לאורך כבישים עירוניים ובין עירוניים.

יותר אביזוהר: גם כשיש תשתית היא נופלת על סעיף התחזוקה שלא מטופל מספיק.

יותר אביזוהר: את העבודה מול רוכבי האופניים חייבים לעשות, אבל עבודה נדרשת גם מול הנהגים.

יותר אביזוהר: האכיפה היא בפירוש חלק מהסיפור.

יותר אביזוהר: כשבוחנים תאונה צריך לראות למה קרתה, איך קרתה ואיך אפשר לנסות לשפר את התשתית כדי למנוע את התאונה הבאה.

נסים גבאי: שמעתי שאמרו פה שיעשו תשתיות לרוכבי אופנים.

נסים גבאי: אני מוריד את הכובע, אבל אני בטוח שזה לא יהיה בדור של הנכד שלי.

אופיר אקוניס: אל תהיה פסימי.

נסים גבאי: כשאנחנו נוהגים ברכב ואנחנו רואים מצד ימין רוכב אופנים אנחנו לא פעם אומרים שהאדם מטורף ושמישהו הולך להרוג אותו בקרוב.

נסים גבאי: מה זה רוכב אופנים?

נסים גבאי: זה הולך רכב ממונע על גלגלים.

נסים גבאי: ראיתי אתמול 2 רוכבי אופניים בכביש פנימי בתל-אביב.

אופיר אקוניס: בציר שבו הם נסעו היה שביל?

נסים גבאי: הם היו בקטע שבו לא היה שביל.

נסים גבאי: גם כשיש שבילים יש קטעים שאין בהם שבילים.

נסים גבאי: אני נורא סקפטי לגבי הגישה שאומרת שניתן למשטרה לאכוף רוכבי אופניים.

נסים גבאי: את התנועה הרגילה היא לא אוכפת.

נסים גבאי: אני כרוכב אופניים עבריין בתחום הזה כבר הרבה מאוד שנים.

נסים גבאי: אני מחנך את הילדים שלי ואת עם ישראל להיות עבריינים.

נסים גבאי: זה החוק היחידי בעולם שאני עובר עליו.

נסים גבאי: רוכבי האופניים רשאים לרכב בכבישים בין-עירוניים בשול השמאלי נגד כיוון התנועה.

נסים גבאי: רוכב האופניים לעולם לא ייתן אמון בנהג, הוא יסמוך רק על עצמו.

נסים גבאי: במקום שאני ארכב על אותו שול ימני עם הגב לתנועה, אני ארכב בשול השמאלי עם הפנים שלי לתנועה.

נסים גבאי: זה יגרום למצב שאם אני רואה רכב שמתחיל לסטות אני עוצר, נותן לו לעבור ואני נשאר בחיים.

נסים גבאי: כאשר אני עם הגב לתנועה אני מפקיר את עצמי בידי אותו נהג שאני לא סמך עליו.

נסים גבאי: עם ישראל תומך בגישה הזאת.

נסים גבאי: אני מאוד מקווה שכנסת ישראל תיתן את דעתה גם בעניין הזה.

אילן גרודסקי: אני מבקש להודות ליושב-ראש הוועדה על זימון הדיון החשוב הזה.

אילן גרודסקי: אנחנו בעמותת אור ירוק מבקשים לעודד את השימוש באופניים, אבל יחד עם זה גם את האמצעים שדואגים לבטיחות בדרכים.

אילן גרודסקי: אני מבקש להעלות בפני הוועדה את המסמך של מרכז המחקר והמידע של הכנסת בנושא רכיבה על אופניים מ-15 באוקטובר 2007.

אילן גרודסקי: הוא הוצג והוכן כאן עבורכם לקראת יום המחויבות הלאומית לבטיחות בדרכים.

אילן גרודסקי: בעמודים 8,9 ו-10 יש שורה ארוכה של המלצות שמשרד התחבורה הצהיר שהן בביצוע.

אילן גרודסקי: היום, בחלוף 3 שנים, אני מצפה שידווח כאן לוועדה איפה עומדים הדברים האלה ועד כמה זה התקדם, לא לתת רק סעיף תקציבי אחד לא ברור.

אילן גרודסקי: בעמוד 14 בנספח מספר 1 ובעמוד 15 יש 31 שורות מתוקצבות לפרויקטים בנושא הגברת הבטיחות בדרכים לרוכבי אופנים.

אילן גרודסקי: הם היו בביצוע בשנת 2005.

אילן גרודסקי: אנחנו משערים שבמחצית העשור שחלף העניין הזה הבשיל והתקדם.

אילן גרודסקי: ראוי שיוצג בפניי הוועדה מה בוצע בנקודה הזאת.

דניאל מורגנשטרן: אדוני היושב-ראש, אני רוצה לברך אותך על היוזמה לזמן את הוועדה ולהתחיל סוף סוף לדון ברצינות בנושא הזה.

דניאל מורגנשטרן: צריך להבחין בין רוכבי הכביש לרוכבי השטח.

דניאל מורגנשטרן: רוכבי השטח מתרבים בקצב יותר מהיר מרוכבי הכביש, אבל גם כמות האנשים שנוסעים למקום עבודה, ללימודים, לבילויים הולכת וגדלה, במיוחד באגד הערים גוש דן.

דניאל מורגנשטרן: ידידי ועמיתי נתן כאן חלק מהנתונים.

דניאל מורגנשטרן: אני חושב שהתירוץ שנקרא שבילים יעודיים לרוכבי אופניים זה פארסה, זה לא רציני, זה לא פועל.

דניאל מורגנשטרן: גם איפה שכבר עשו אותם בצורה האלגנטית והיעילה בתל-אביב, שזה ברחובות קפלן ואבן-גבירול, קשה לנסוע.

דניאל מורגנשטרן: הולכי הרגל תופסים את הנתיב לרכיבת אופניים.

דניאל מורגנשטרן: כאשר אתה רוכב ב-20 קמ"ש מול הולך רגל שהולך ב-5 או ב-6 קמ"ש מדובר בסכנת חיים.

דניאל מורגנשטרן: ללכת ולהטיף ולהגיד שבעיריית תל- אביב יש 96 קילומטר שבילי אופניים זה דבר שאני לא יודע לכנות.

דניאל מורגנשטרן: אותם שבילים יעודיים שמופרדים במן במפר כזה גוזלים חלק מהכביש.

דניאל מורגנשטרן: חלק מנהגי המכוניות נכנסים לתוך השביל ומחנים בתוכו.

דניאל מורגנשטרן: ניסיתי לנסוע בכביש הזה, זאת סכנת נפשות.

אופיר אקוניס: האם מדובר שם בפיילוט?

דניאל מורגנשטרן: זה קבוע.

יותם אביזוהר: זה פיילוט שהוכתר בהצלחה.

דניאל מורגשנטרן: סכנת נפשות.

דניאל מורגשנטרן: בדצמבר הייתי בקופנהגן.

דניאל מורגשנטרן: למרות שביום לפני האחרון של הוועידה היו 14 סנטימטר של שלג, כרבע מהאופניים נלקחו ואנשים רכבו בשלג בטמפרטורה של בין מינוס 4 למינוס 6.

דניאל מורגשנטרן: אנשים רכבו בלי קסדות.

דניאל מורגשנטרן: בדנמרק יש נתיב אקסקלוסיבי שאיש לא נכנס אליו.

דניאל מורגשנטרן: לא רכב מנועי, לא הולך רגל ולא אופנוע.

דניאל מורגשנטרן: הוא יכול לרכב שם בלי קסדה.

דניאל מורגשנטרן: בארץ זה לא יעבוד.

דניאל מורגשנטרן: לרוכב האופניים בתקנות התעבורה יש את אותה זכות דרך כמו לכל בעל רכב מנועי.

דניאל מורגשנטרן: צריך להתחיל לקחת את ג.

דניאל מורגשנטרן: יפית, את ד.

דניאל מורגשנטרן: יפית, את ח.

דניאל מורגשנטרן: יפית ואת כל עם ישראל ולהתחיל להגיד שלרוכב האופניים יש את אותה זכות.

דניאל מורגשנטרן: סיפרתי לעמיתי כאן שיום אחד נתקלתי בניצב משנה במשטרה שלא ידע את זה.

דניאל מורגשנטרן: אם בארזים נפלה שלהבת, מה יגידו אזובי הכביש.

דניאל מורגשנטרן: זה עצוב מאוד, משום שזה אלמנט חינוכי, נורמטיבי וגם אכיפתי.

דניאל מורגשנטרן: אם הנהג ידע שיש לי את אותה זכות דרך כמו שלו..

נסים גבאי: ואם הוא ידע, הוא לא יפגע בה?

דניאל מורגנשטרן: יכול להיות שהוא יתחיל לא לצפור.

דניאל מורגנשטרן: בעניין הקסדה, אדוני היושב-ראש, אני יחד איתך.

דניאל מורגנשטרן: הייתי מגדולי החסידים של הקסדה בגלל אסון שקרה לי במשפחה.

דניאל מורגנשטרן: חייבים קסדה.

דניאל מורגנשטרן: בפארק הירקון בתל-אביב אני רואה אבא ואמא ללא קסדה רוכבים על 2 זוגות אופניים, אחריהם הדרדסים עם קסדה.

אופיר אקוניס: אתה יודע שגילינו בישיבה הזאת שאין תקנות?

אופיר אקוניס: לא הובאו לכאן תקנות במשך 3 וחצי שנים, לכן גם המשטרה לא יכולה הייתה לאכוף.

אופיר אקוניס: זה דבר לא יאומן.

אופיר אקוניס: אני הולך לדבר על זה עם שר התחבורה ועם המנכ"ל.

אופיר אקוניס: אני מבקש שעד סוף יולי יובאו התקנות ונאשר אותן באבחת חרב.

אופיר אקוניס: זה דבר לא מקובל.

אופיר אקוניס: אני לא מבין מה מנע ממשרד התחבורה כל הזמן הזה.

דניאל מורגנשטרן: ביום שישי האחרון היה טריאתלון בנתניה.

דניאל מורגנשטרן: המשטרה סגרה לנו 7 קילומטר מהכביש.

דניאל מורגנשטרן: רכבנו בכביש סטרילי.

דניאל מורגנשטרן: אם אני אפתח את הקסדה אני פסול.

דניאל מורגנשטרן: לפי התקנון של האיגוד הבינלאומי לטריאתלון והאיגוד האירופי לטריאתלון אם פתחת את הקסדה אתה פסול.

דניאל מורגנשטרן: גם בשטח ההחלפה יכול מישהו בטעות לרוץ וזה יסכן את חייך.

דניאל מורגנשטרן: צריך להחמיר את הענישה.

דניאל מורגנשטרן: אני מקווה שבעקבות האסון הנוראי שפקד שופט עליון לשעבר, שופטי ישראל, שהם רחמנים בני רחמנים ומתייחסים להרג בכבישים כאל משהו שקרה תוך כדי רשלנות ולא כאל הריגה ממש, יתחילו לחשוב פעמיים, משום שהפעם זה בשר מבשרם.

דניאל מורגנשטרן: אולי נזכה בעונשים מרתיעים לגבי מי שעובר עבירה.

דניאל מורגנשטרן: הסכנה הגדולה ביותר לרוכבי האופניים היא מהנהגים של התחבורה הציבורית.

דניאל מורגנשטרן: צריך לבדוק אם אפשר לחייב כל נהג ציבורי לעבור אחת ל-5 שנים מבחן ברכיבה על אופנים.

דניאל מורגנשטרן: המטרה היא לא שאותו נהג יהיה רוכב אופניים, אלא שילמד להתחשב בתנועה ובכל שאר המשתמשים בדרך.

דניאל מורגנשטרן: רק כאשר הוא יצטרך לרכב על אופניים הוא יתחיל לחשוב ולהתנהג אחרת.

יותר אביזוהר: הרשות הלאומית מעבירה הכשרות לנהגי משאיות.

דני מורגנשטרן: יכול להיות שצריך להכניס את זה לחוק.

דני מורגנשטרן: זה יביא ליותר התחשבות בכבישים.

דני מורגנשטרן: כל רוח קלה מוציאה אותנו משיווי המשקל והופכת להיות סכנת חיים.

דני מורגנשטרן: אדוני היושב-ראש, תילחם בביטול חוק הקסדה.

אופיר אקוניס: נדמה לי שעמדתי הובהרה פה בצורה ברורה.

אופיר אקוניס: גם ביקשתי מהממשלה לבחון מחדש את התמיכה שלה.

יותם אביזוהר: ממשלת ישראל קיבלה החלטה חשובה בשנת 2008 לקדם את ענף האופניים.

יותם אביזוהר: זאת לא רק החלטה דקלרטיבית, אלא החלטה שמגובה ב-100 מיליון שקל.

אופיר אקוניס: משרד התחבורה אומר לך שהשקיעו 45 מיליון.

יותם אביזוהר: מי שנבחר ליישם את החלטת הממשלה זה משרד התיירות.

יותם אביזוהר: למרות שבהחלטה יש התייחסות לרכיבה עירונית, לרכיבה בין-עירונית ולבטיחות בדרכים, הנושאים האלה מעניינים פחות את משרד התיירות.

אופיר אקוניס: איך זה בכלל הגיע למשרד התיירות?

יותם אביזוהר: חלק מהסיפור הזה הוא קידום תיירות אופניים.

דניאל מורגנשטרן: לא יקרה שום דבר אם לכל זוג אופניים כזה תחובר באיזו שהיא צורה שרשרת עם קסדה.

דניאל מורגנשטרן: אני מחבר את הקסדה שלי לאופניים שנמצאים כרגע בתחנת הרכבת בתל-אביב.

דניאל מורגנשטרן: הקסדה מחכה לי יחד עם האופניים.

דניאל מורגנשטרן: לא קורה לה שום דבר.

מיכה פרלמן: בתכנית עצמה רשום בפירוש שחלק מהמטרות זה עידוד השימוש באופניים כחלק משלים לתחבורה הציבורית.

מיכה פרלמן: עד היום לא הוצגה תכנית לאיך הדברים האלה מקודמים.

מיכה פרלמן: במסגרת סדרי העדיפויות של ה-100 מיליון שקל אולי כדאי לראות איך אנחנו לוקחים חלק מהתקציב למטרות האלו.

מיכה פרלמן: אני יודע שמשרד התחבורה משתתף בתקציב הזה.

מיכה פרלמן: אני חושב ששווה למצות את התקציב הזה.

אופיר אקוניס: איפה הוא נמצא כרגע?

מיכה פרלמן: במשרד התיירות.

אופיר אקוניס: כל ה-100 מיליון?

מיכה פרלמן: זאת ההחלטה.

מיכה פרלמן: עידוד השימוש באופניים זה חלק מהמטרות שאנחנו תומכים בהן.

מיכה פרלמן: כל מה שקשור בתשתיות ופתרונות גורפים לתשתיות הבין-עירוניות נושא בצידו עלויות מאוד גבוהות.

מיכה פרלמן: כאשר יורדים לפרטים מגלים שזה על קומץ לא גדול של רוכבים.

מיכה פרלמן: צריך להידרש לסוגיה הזאת בענייני תקציב וסדרי עדיפויות לשימושים בתקציב.

מיכה פרלמן: הצעת חוק פרטית שהוצגה בשנה שעברה ובשנים שלפניה לנסות ולעשות שבילי אופניים מוסדרים בכל כבישי ישראל הוערכה בעלות של מעל 100 מיליון שקל בשנה.

מיכה פרלמן: מדובר בעלויות כבדות.

אופיר אקוניס: זאת הייתה הצעת חוק פרטית שהתנגדתם לה.

אופיר אקוניס: של מי היא הייתה?

מיכה פרלמן: נדמה לי שחבר הכנסת גלעד ארדן היה שותף להצעה.

מיכה פרלמן: אני חושב שגם גדעון סער, אבל אני לא בטוח.

אופיר אקוניס: אפשר לעשות matching בין המשרד להגנת הסביבה ל-100 מיליון שרובו נמצא במשרד התיירות.

מיכה פרלמן: זה גם התקציב של המשרד להגנת הסביבה.

מיכה פרלמן: גם הסימון מחדש לאורך כל כבישי הארץ נושא בחובו עלויות לא מבוטלות.

אופיר אקוניס: אני אגיש הצעת חוק יחד עם חבר הכנסת חמד עמאר שמחייבת את מע"צ, את משרד התחבורה ואת הממשלה לסמן ולתמרר.

אופיר אקוניס: זה לא יעלה 100 מיליון.

דוד גלבוע: זה הדבר שיציל אותנו.

מיכה פרלמן: אני לא יודע כמה פתרון כזה יכול לעלות.

מיכה פרלמן: אל תשכחו שיש קילומטרים רבים.

חמד עמאר: מע"צ מסמן כל שנה את הכבישים מחדש.

מיכה פרלמן: אנחנו עושים במקומות שרואים את הריכוזים הגדולים של הרכיבה ככלי משלים לתחבורה הציבורית.

דוד גלבוע: איפה יש מקום כזה?

מיכה פרלמן: במקום עירוני.

דוד גלבוע: אנחנו עוסקים, לאור התאונות שקרו לאחרונה, בפן הבין-עירוני.

מיכה פרלמן: הנתונים שהוצגו פה מלמדים שרוב הרוכבים ורוב התאונות הם בתוך הערים.

מיכה פרלמן: צריך לתת פתרון למי שרוצה להגיע לעבודה שלו על תקן יום-יומי, לא רק למישהו שנוסע בסוף שבוע בכביש בין-עירוני.

מיכה פרלמן: בואו נמקד את הדיון ונראה את סדרי הגודל.

מיכה פרלמן: ביחס של עלות ואת מי אתה משרת אתה בבין- עירוני משיג פחות.

מיכה פרלמן: אלה הנתונים שהצגתם.

מיכה פרלמן: פתרון גורף לאורך כל כבישי ישראל זה עלות מאוד גבוהה.

מיכה פרלמן: כיום אנחנו מקדמים את זה בצעדים משמעותיים במקומות שבהם אנחנו רואים שיש את הביקושים, שיש את ההתמקדות.

מיכה פרלמן: אנחנו עושים את זה בצורה מדודה בשילוב עם המדיניות התחבורתית של משרד התחבורה וממשלת ישראל.

נועם בגינסקי: הנושא של סימון השוליים הוא אולי ויזואלית נראה נחמד ויפה, אבל זה לא היה מציל את הבן של חשין או את רוכב האופניים במחלף גבעת אולגה שנהרג במהלך השבוע.

נועם בגינסקי: זה לא ימנע את התאונה.

נועם בגינסקי: נהג שיסטה לשוליים, בין אם השוליים מסומנים ובין אם לאו, יפגע ברוכב האופניים.

נועם בגינסקי: הפגיעה ברוב המקרים תהיה קטלנית.

נועם בגינסקי: אני לא רואה ערך מוסף בנושא הזה של צביעת השוליים.

דוד גלבוע: אפילו אם יהיה משטח הפרדה קטן בין הכביש לשולים אנשים יתעוררו.

נועם בגינסקי: צריך לזכור שהשוליים מיועדים גם לכלי הרכב, לא רק לרוכבי האופנים.

נועם בגינסקי: אני לא יכול ליצור על בסיס השול איזו שהיא הפרדה ולמנוע מהרכב את הירידה כאשר יש בעיה.

נועם בגינסקי: צריך לסלול מעבר לגדר הבטיחות נתיב לאופניים.

דוד גלבוע: מי לדעתך יחזק את הכביש הנפרד הזה?

דוד גלבוע: אף אחד לא יתחזק.

דוד גלבוע: מכיוון שהמגע של אופני כביש עם הקרקע הוא 20 מילמיטר, אז כל דבר זורק אותנו ישר לגלגלים של האוטו.

דוד גלבוע: הנתיב שאתה מציע מאוד מסוכן והוא לעולם לא יעבוד, אלא אם כן יהיה יזם פרטי בשיטת BOT שיתחזק את השביל הזה.

נועם בגינסקי: אתה אומר שגם הנתיבים של מע"צ לא מתוחזקים.

נסים גבאי: השול קיים.

נסים גבאי: לרכב בלאו הכי אסור לנסוע על השול.

נסים גבאי: מה יעזור להשקיע 100 מיליון שקל בסימון?

ניר קוגל: אנחנו יחד עם משרד התחבורה מקדמים היום החיות לתכנון שבילי אופניים בדרכים בין עירוניות, מה שלא קיים היום.

ניר קוגל: מה שקיים היום זה תכנון בתוך הערים.

ניר קוגל: חסרות הנחיות לתכנון שבילי אופניים בדרכים בין-עירוניות.

ניר קוגל: ההנחיות אמורות להגדיר את הצרכים לרכיבת כביש ולרכיבת שטח.

חמד עמאר: התחלתם בתכנון?

ניר קוגל: התחלנו בגיבוש ההנחיות.

ניר קוגל: זה משהו שיצא לפועל בחודשים הקרובים.

ניר קוגל: אני מניח שזה יושלם בחצי השנה הקרובה.

ניר קוגל: אנחנו עובדים בשיתוף עם עמותת ישראל בשביל אופניים בניסיון למצוא פרויקטים לקידום שבילים ליוממים.

ניר קוגל: יש לנו פיילוט של שביל ייעודי לאופניים מנתניה עד תל-אביב.

ניר קוגל: אנחנו מכינים תכנית אב לשבילי אופניים בדרכים בין עירוניות.

ניר קוגל: זה יצא אחרי ההנחיות של משרד התחבורה לשבילים.

יותם אביזוהר: חייבים לתת את הקרדיט למע"צ, שהתחילה בתהליך של טיפול באותם כבישים שרוכבי הכביש רוכבים בהם בסופי שבוע.

יותם אביזוהר: חלק מהליקויים תוקנו, חלק נכנסו לתכנית העבודה בשנה, שנתיים הקרובות.

יותם אביזוהר: על כך מגיע ישר כוח.

לאה ורון: האם בתוך התקציב של מע"צ שמיועד להחזקת הכבישים יש חלק של תקציב שמיועד לשול הדרך?

ניר קוגל: התקציב הוא לאחזקה, לניקיון, לסימון, לצביעה.

ניר קוגל: הוא לא מוגדר לרוכבי אופניים, כי השול לא מוגדר לרכיבת אופניים.

מרדכי פדר: למה זה הנחיות ולא סטנדרטים?

ניר קוגל: יש תקנות והנחיות.

מרדכי פדר: למה אתם לא מוכנים לעשות סטנדרטים ומסתפקים רק בהנחיות?

ניר קוגל: אני מציע להפנות את השאלה הזאת למשרד התחבורה.

אילנה טלר: ההנחיות שקיימות בדרכים העירוניות זה איזה שהוא סל אמצעים שנותן פתרונות לשבילי אופניים, לכן זה לא בחוק.

אילנה טלר: לא יהיה נכון לעשות את זה בחוק, כי זה יסכל כל מיני פתרונות.

עמי רוטמן: אני חוזר לחוק של איסור כניסת אופניים.

עמי רוטמן: יש את תמרור ב-62 שנעשה בו שימוש על ידי חלק מרשויות התמרור.

עמי רוטמן: בשדרות בגין אין כניסה לאופניים.

עמי רוטמן: יש תמרור ספציפי שאפשר להעמיד אותו ומעמידים אותו.

אופיר אקוניס: זה טוב שאין לשם כניסה.

עמי רוטמן: אני חושב שבמקביל לבחינת כל החלופות שהוצעו להסדרת שבילי אופניים, יכול להיות שראוי ורצוי שרשויות התמרור למיניהן, אם זה מע"צ או הרשויות המקומיות האחרות, יבחנו אם לא צריך להעמיד את התמרור הזה גם בכבישים אחרים שהמציאות מלמדת אותנו שיש בהם סכנה.

עמי רוטמן: לא צריך שינוי חקיקה.

עמי רוטמן: צריך שיפעילו את הסמכויות שלהם יחד עם המשטרה ויגדירו קטעים כאלה ואחרים כקטעים שאסור לאופניים להיכנס אליהם.

אילן גרודסקי: צוין כאן הנתיב לאופניים מנתניה לתל-אביב.

אילן גרודסקי: אני מבקש להפנות לסעיף 15 באחד הנספחים של המסמך.

אילן גרודסקי: כבר בשנת 2005 הוא תוקצב ב-50 אלף שקל לתכנון.

אילן גרודסקי: הפיילוט שהם מכריזים עליו כאן היה צריך להיות גמור ממזמן.

מרדכי פדר: יש 3 רמות בטיחות לרוכבי אופנים.

מרדכי פדר: רמה אחת היא הפרדה גמורה מהרכבים, השנייה היא הגברת הראות של רוכב האופניים כדי שהנהג יראה אותו ולא ייכנס בו, והשלישית זאת ההגנה שניתנת לרוכב האופנים.

מרדכי פדר: אחד המכשולים בדרך בין-עירונית זה מעקה הבטיחות.

מרדכי פדר: רוכב אופניים שנמצא בסכנה מוגבל על ידי מעקה הבטיחות, הוא לא יכול לברוח.

מרדכי פדר: כשמדברים על סלילה או הכשרת נתיבי אופניים בדרך בין-עירונית, זה צריך להיעשות מעבר למעקה הבטיחות.

מרדכי פדר: צריך לתת לרוכב האופניים הפרדה מקסימאלית מהרכבים.

מרדכי פדר: הוועדה הזאת אישרה תקנות בנוגע להולך רגל שנמצא בכביש בין-עירוני.

מרדכי פדר: סעיף 65(א) לפקודת התעבורה קובע שמי שיוצא מהרכב חייב ללבוש אפוד זוהר.

מרדכי פדר: אין הבדל בין זה שיוצא מהרכב לרוכב האופניים.

מרדכי פדר: אנחנו מציעים לחייב כל אדם שנמצא מחוץ לרכב בכביש בין-עירוני, קרי רוכב אופניים או הולך רגל, ללבוש אפוד זוהר.

נועם בגינסקי: חולצת רכיבה בצבע צהוב תספיק.

מרדכי פדר: זאת לא הצעה שמתלהבים ממנה.

מרדכי פדר: זאת הצעה שיכולה להציל חיים.

מרדכי פדר: עובדי התעבורה בצידי הכביש מוגנים על ידי האפוד הזוהר.

דוד גלבוע: ההצעה של המשטרה יותר נכונה.

דוד גלבוע: אדם שרוכב 100 קילומטר עם אפוד ימות מהתייבשות ומחום, לא מתאונת דרכים.

מרדכי פדר: אפשר לשים פז זוהר על החולצה הצהובה.

אופיר אקוניס: איך אתה מחייב את זה?

אופיר אקוניס: אתה מחוקק על בגד רכיבה זוהר?

מרדכי פדר: שיהיה על בגד הרכיבה זוהר.

מרדכי פדר: מי שנמצא בכביש שלא לשם חצייתו חייב בלבוש שיראו אותו.

מרדכי פדר: מדובר בהגברת הראות.

מרדכי פדר: אנחנו מציעים שבמקומות שלא עושים שבילי אופניים - הכוונה לכבישים עירוניים - צריך לקבוע מסלולי אופניים, כלומר רחובות שהרוכב יוכל להשתמש בהם.

מרדכי פדר: כך הנהג ידע שברחובות האלה יש מאסות של אופניים והוא לא ייכנס אליהם.

יותם אביזוהר: הצעה מצוינת.

יותם אביזוהר: בהנחיות של משרד התחבורה יש אבחנה בין הרחובות השקטים שבהם לא צריך לסלול ולא צריך תשתית אלא רק לסמן.

מרדכי פדר: צריך להנחות את רוכבי האופניים להשתמש ברחובות האלה, לא ברחובות אחרים.

מרדכי פדר: זה לא עולה כסף.

מרדכי פדר: אני רוצה להודות לך, אדוני היושב-ראש, על מה שאמרת בנוגע לקסדות.

מרדכי פדר: יש את העניין של האכיפה לגבי הראות ולגבי רכיבה במקומות.

מרדכי פדר: המשטרה לא אוכפת באופן גורף את החיוב לתאורה בשעת לילה לרוכבי אופניים.

יונת מרטון רזון: רציתי להתייחס להחלטת ממשלה 3368.

יונת מרטון רזון: ההחלטה הזאת מבורכת.

יונת מרטון רזון: היא מקדמת את הנושא של רכיבה על אופניים מכל האספקטים האפשריים, אם זה בריאות, סביבה ופנאי.

יונת מרטון רזון: הנושא של הבטיחות של הרוכבים חשוב מאוד.

יונת מרטון רזון: אנחנו הגשנו תכנית למשרד התיירות, לוועדה הבין-משרדית במטרה לשלב גם את הנושא של הבטיחות יחד עם משרד החינוך.

יונת מרטון רזון: זה מאוד חשוב ונכון.

יונת מרטון רזון: צריך לראות שהדברים קורים בפועל.

יונת מרטון רזון: אני מבקשת להציע לכבוד יושב-ראש הוועדה לבצע איזה שהוא מעקב אחר היישום של החלטת הממשלה לאורך זמן.

יונת מרטון רזון: מדובר בלא מעט כסף.

יונת מרטון רזון: אנחנו מדברים על 100 מיליון שקלים ועוד 64 אלף שקלים שמגויסים באמצעותם.

יונת מרטון רזון: אני חושבת שנכון יהיה לקיים פגישות כאלו באופן סדיר, כדי לראות אם כל התכניות שהוגשו מיושמות, בעיקר החלק של הבטיחות של הרוכב.

יונת מרטון רזון: זה מצוין לפתח שבילים ומצוין לקדם את הנושא של הרכיבה, אבל אם לא נדאג לבטיחות של הרוכבים אנחנו נראה את התוצאות האיומות מהר מאוד מבחינת מספרי ההרוגים והפצועים בתאונות דרכים.

יונת מרטון רזון: אני רוצה להודות לך על הדיון.

יונת מרטון רזון: הדיון הזה מאוד חשוב.

יונת מרטון רזון: אי אפשר לפתח שבילים בלי לקדם בטיחות.

יונת מרטון רזון: זה חייב ללכת ביחד.

יונת מרטון רזון: נכון יהיה לעקוב אחרי היישום של הדברים.

יעקב אדלר: אני רציתי להתייחס להצעה שאומרת שהנסיעה באופניים בכבישים בין-עירונים תהיה מול כיוון התנועה.

יעקב אדלר: בצבא יש הוראה – לפחות בזמני הייתה הוראה – שכל הליכה תיעשה מול כיוון התנועה.

יעקב אדלר: ברגע שרואים שמתקרבת סכנה כלשהי יודעים לנקוט בצעדים שמונעים את הסיכון הממשי.

יעקב אדלר: לנסוע עם הגב לתנועה זה בהחלט דבר לא רצוי.

יעקב אדלר: דבר שני זה הנושא של האכיפה.

יעקב אדלר: מכיוון שלא מתקבל על הדעת שבכבישים בין-עירוניים יעמדו שוטרים ויאכפו את החוק של מניעת עלייה על השבילים המיועדים לרוכבי אופניים, אני מציע שמשרד התחבורה או מישהו יבדוק טכנית האם מצלמות המהירות החדשות שעומדות להיכנס לשימוש יכולות גם לבדוק האם כלי רכב שנסע מהר מידי עבר לשוליים או על הסימון של רוכבי האופנים.

יונת מרטון רזון: מדובר במצלמות שמוצבות בצמתים.

יעקב אדלר: לא נכון.

יעקב אדלר: מדובר במצלמות מהירות.

יעקב אדלר: מחצית מהמצלמות שמיועדות השנה הן מצלמות מהירות לאורך הכבישים.

יעקב אדלר: אנחנו מקווים שיהיו יותר.

יעקב אדלר: מצלמות אחרות הן בצמתים.

יעקב אדלר: זה דבר שכדאי לעשות.

יעקב אדלר: אני נוסע הרבה מאוד מתל-אביב לירושלים.

יעקב אדלר: הסימון שיש לתחבורה הציבורית בפס האדום גרם לכך שרכבים קלים לא עולים על הפס הזה.

יעקב אדלר: יש איזו שהיא תגובה של הנהג הלא זהיר הישראלי ברגע שיש סימון ברור לנושא של תחבורה ציבורית.

יעקב אדלר: כדאי לנצל את זה גם לסימון שבילי אופניים.

יעקב אדלר: פשוט לעשות פס בצבע שונה לאורך השביל הזה של האופניים.

דוד גלבוע: הרעיון לנסוע נגד כיוון התנועה הוא רעיון מאוד גרוע, מאוד מסוכן.

דוד גלבוע: אם ניישם אותו אנחנו נהיה מדינה מספר אחת בעולם שעושה את זה.

דוד גלבוע: אין זמן תגובה לרכב שנוסע 90 קמ"ש וסוטה מהכביש ואני רוכב באופניים מולו ב-30 קמ"ש.

דוד גלבוע: כשאני נוסע מול הרכב אני עלול לבלבל את הנהג, להסיח את דעתו ולגרום ליותר תאונות.

דוד גלבוע: זה לא נהוג באף מקום בעולם.

דוד גלבוע: זה פתרון גרוע ביותר.

דני מורגנשטרן: התאונה תהיה יותר קטלנית.

נסים גבאי: לא הבנתם את העניין.

נסים גבאי: זה בכלל לא קשור לנושא הזה.

נסים גבאי: זה רכיבה על השול השמאלי.

נסים גבאי: אתה רואה את התנועה, עומד בצד ומחכה שהסכנה תחלוף.

נסים גבאי: זה לא קשור לפיזיקה.

נסים גבאי: מי שרוכב על אופניים יכול להבין את זה בשטח.

דוד גלבוע: זה הפתרון הכי גרוע שיכול להיות.

דוד גלבוע: אמרת בפתח הדברים שהוועדה הזאת התכנסה כי קרו כמה מקרים מצערים לאחרונה.

דוד גלבוע: המקרים שקרו קרו בנתיבי תחבורה בין-עירונים.

דוד גלבוע: כל מה שנעשה בתוך הערים אלה דברים מצוינים, אלו תשתיות מציונות.

דוד גלבוע: מה שקורה בנתיבי תחבורה בין-עירוניים זה שאין שום דבר שנעשה בשביל רוכבי האופניים.

דוד גלבוע: מתוך אותם 370 אלף שהוצגו פה יש לפחות 100 אלף משתמשים בדרך הבין-עירונית.

דוד גלבוע: הוועדה הזאת צריכה לקחת כפיילוט כמה כבישים שבהם מרוכזים רוכבי האופניים, לסמן אותם, לשלט אותם, לתמרר אותם, לעשות במפר הפרדה של חצי מטר.

דוד גלבוע: בפתרון שהוצג בוועדה המחוזית לתכנון ובנייה לגבי כביש 38 בראשית השבוע נלקח 3 מטר שול רחב משולט, מתומרר, מסומן היטב, עם במפר הפרדה של חצי מטר אדום צועק לטובת רוכבי האופנים.

דוד גלבוע: זה יעזור לנו.

דוד גלבוע: ככה יראו אותנו.

דוד גלבוע: אנחנו האחרונים בשרשרת המזון.

דוד גלבוע: אנחנו החולייה הכי חלשה.

דוד גלבוע: אם לא נעשה שום דבר אנחנו נמשיך למות.

דוד גלבוע: צריך לתגבר גם את נושא החינוך, אם זה פרסום ברדיו, בעיתונים, קמפיין, תשדירי שירות, הדרכות בקורסים של נהיגה מונעת, מבחני נהיגה, תיאוריה ולימוד נהיגה.

דוד גלבוע: כמובן שצריך את הנושא של ההרתעה באמצעות חברנו מהמשטרה באותם אזורים שיש עשרות רוכבים, בעיקר בסופי שבוע ובבקרים.

דוד גלבוע: צריך שתהיה נוכחות משטרתית לא בשביל להקשות על הרוכבים, אלא על-מנת להקל עליהם .

דוד גלבוע: מאוד צריך לחייב באכיפה את הנושא של נסיעת רכבים על השול.

דוד גלבוע: זה מאוד מסוכן.

דוד גלבוע: אנשים שנוסעים ברכב חושבים שהשול זה לסתלבט, לעצור לשנייה.

דוד גלבוע: אסור לעצור בשול, אסור לנסוע בשול.

דוד גלבוע: באף מקום בעולם לא משתמשים בשול כמקום פיקניק.

דוד גלבוע: את זה צריך לאכוף.

נועם בגינסקי: אנחנו שומעים פה בוועדה מה המדינה צריכה לעשות וזה בסדר גמור, זה התפקיד שלנו, אבל עוד לא שמעתי מה הרוכבים עושים למען הבטיחות של עצמם.

נועם בגינסקי: ביום שישי האחרון חזרתי מתל-אביב אחרי שעבדתי משמרת לילה באזורי הבילוי.

נועם בגינסקי: הייתה דבוקה של 20 רוכבים על כביש החוף, מכיוון געש לכיוון צפון.

נועם בגינסקי: חשבתי שאחרי האסון של משפחת חשין וכל המודעות אולי הדבוקה תסתדר בשני תורים ותיסע.

נועם בגינסקי: ממש לא.

נועם בגינסקי: הם היו פזורים לכל רוחב השוליים עם חולצות אפורות ושחורות שאתה לא מצליח לראות אותן.

דוד גלבוע: כביש 4, כביש 2 וכביש 5 מותרים בחלקם לרכיבת אופניים.

נועם בגינסקי: כביש 2 מתל-אביב עד חדרה הוא דרך בין-עירונית.

נועם בגינסקי: אני דיברתי מגעש עד נתניה.

דוד גלבוע: כביש 2 בחציו מותר לרכיבה ובחציו אסור.

דוד גלבוע: כביש 5 עד מחלף קסם אסור לרכיבה.

נועם בגינסקי: לא נכון.

נועם בגינסקי: הכביש אומנם מתומרר בכחול והוא תוכנן להיות דרך מהירה, אבל הוא מוגדר כדרך בין-עירונית רגילה.

נועם בגינסקי: אולי הוועדה זאת צריכה לשקול לצאת עם איזה שהוא רעיון שבכבישים חד ספרתיים ודו- ספרתיים לא תהיה כניסה לרוכבי אופניים.

נועם בגינסקי: אני רוכב שטח.

נועם בגינסקי: אני בסוף השבוע לוקח את אופני השטח שלי, תולה אותם על האוטו ונוסע לשטח.

נועם בגינסקי: אין שום סיבה שרוכבי אופני כביש לא יתלו את האופניים שלהם על הרכב, ייסעו לאזור שבו הם רוצים לרכב ושם ירכבו.

נועם בגינסקי: לא נראה לי הגיוני שדבוקה כזאת עולה על כביש שמהירות הנסיעה הממוצעת בו היא בסביבות ה-100 קמ"ש ונוסעת בשוליים לא בצורה תקינה.

נועם בגינסקי: לא נראה לי .

נועם בגינסקי: אם הרוכבים עצמם לא מסוגלים לדאוג לבטיחות ולחיים של עצמם, אז כנראה שזה התפקיד של המדינה.

עמי רוטמן: זה בדיוק מה שאמרתי.

דוד גלבוע: למה ללכת לפתרון רדיקאלי?

דוד גלבוע: תתקין תקנות שרוכבי אופניים ייסעו רק בזוגות ולא יתפרצו לכביש.

דוד גלבוע: אין שום עיגון בחוק לזה שרוכבי אופניים ייסעו מקסימום בזוג ולא ב-3.

נועם בגינסקי: כתוב בימין הדרך.

נועם בגינסקי: כתוב שאחד ירכב סמוך לצד הדרך, כאשר אם מדובר בקבוצה היא תרכב בשיירה.

נועם בגינסקי: ההמלצה שלנו היא שהוועדה תבחן את הנושא של איסור כניסה של רוכבי אופניים לכבישים חד-ספרתיים ודו-ספרתיים.

נועם בגינסקי: אם רוצים שנעשה את זה על בסיס מיפוי, על בסיס של תאונות קטלניות שהתרחשו נצטרך לזה זמן.

אופיר אקוניס: איך זה יבוא לידי ביטוי?

עמי רוטמן: רשות התמרור המקומית או מע"צ יכולים בכל דרך להחליט, לא צריך הסמכה בחוק מעבר לזה.

עמי רוטמן: הסמכות קיימת.

עמי רוטמן: ב-62 נותן את כל הפתרון.

דוד גלבוע: זה אומר שלא נעלה על הכביש.

דוד גלבוע: בכביש 3, שהוא כביש חד-ספרתי, יש אלפי, אם לא עשרות אלפי, רוכבי כביש.

נועם בגינסקי: אם במיפוי יעלה שבכביש 3 אין שום בעיה, אני לא אחסום אותו.

נועם בגינסקי: אמרתי לפי מיפוי.

נועם בגינסקי: אם בכביש 2 ובכביש 4 יש בקטעים מסוימים הרבה תאונות קטלניות, אני כן אחסום אותם.

נועם בגינסקי: ברגע שתהיה הסדרה לא תהיה בעיה להוריד את ההגבלה.

דוד גלבוע: האם אתה מתכוון שבכבישים שטובים לרכיבת כביש יוסדר הנושא של התשתיות, של סימון השוליים?

נועם בגינסקי: הנושא של סימון השולים הוא בעייתי.

אופיר אקוניס: המלצת המשטרה נרשמה.

אופיר אקוניס: אני רוצה להתייעץ עם היועץ המשפטי של הכנסת בעניין הזה.

דוד מינגלגרים: החלטת הממשלה מדברת על רכיבת שטח, לא על הכביש.

דוד מינגלגרים: עם כל הנושאים שדוברו פה לא התמודדנו.

אופיר אקוניס: זה 100 מיליון שקל?

דוד מינגלגרים: 100 מיליון שקל פרוסים על פני 5 שנים.

יותם אביזוהר: החלטת הממשלה מתייחסת לקידום ענף האופניים ברכיבה עירונית, בין-עירונית ובטיחות בדרכים.

לאה ורון: זה היה חלק מחגיגות המדינה?

דוד מינגלגרום: במסגרת חגיגות המדינה נסלל שביל מסביב לכינרת.

דוד מינגלגרום: יש את המעברים של שבילי השטח על הכבישים כדי לפתור את הבעיות.

דוד מינגלגרום: יש איזה שהוא אמצעי כדי שלאותו רוכב שטח יהיה ברור שהוא הולך לעבור כביש, כדי שיהיה ברור שבאה מכונית.

דוד מינגלגרום: אנחנו עובדים יחד עם איגוד האופניים על פרויקט אופניים לכולם.

דוד מינגלגרום: יש תכנית הכשרה לילדים.

דוד מינגלגרום: יש 6,7 מרכזים בארץ שמתאמנים על הכבישים.

אופיר אקוניס: כסף ניתן.

אופיר אקוניס: מה עשיתם?

דוד מינגלגרום: כרגע ניתן סדר גודל של כ-15 מיליון שקל.

לאה ורון: ממתי ניתנו לכם 15 מיליון שקל?

דוד מינגלגרום: משנת 2009 ניתנו במסגרת התכנית הזאת כ-15 מיליון שקל.

דוד מינגלגרום: 25 מיליון שקל מתוך ה-100 מיליון זה כספי קק"ל.

לאה ורון: כספים שמיועדים לקק"ל?

דוד מינגלגרום: לא, כספים של קק"ל.

דוד מינגלגרום: הם משקיעים יחד איתנו בשבילים.

דוד מינגלגרום: רוב השבילים הם בשטחים של קק"ל.

דוד מינגלגרום: כרגע הוחל שביל צופה כנרת, שבילים אזוריים מהחרמון.

אופיר אקוניס: זה לא קשור.

אופיר אקוניס: נציג המשטרה אמר שהוא נוסע עם מכוניתו למקום מיוחד לרכיבה.

אופיר אקוניס: זה שילוב אידיאלי של כל מה שאנחנו לא מגיעים אליו במציאות הישראלית.

אופיר אקוניס: המציאות היא שיש רכיבה של רוכבי אופניים על כבישים בין-עירוניים.

אופיר אקוניס: למדנו שזה מותר להם על פי החוק.

אופיר אקוניס: המשטרה הטילה פה רעיון של שינוי ההסדר או החקיקה.

אופיר אקוניס: אני לא יודע אם רשות התמרור תתמרר, או שבכלל אתם ממליצים לבטל את הרכיבה שלהם על כבישים בין-עירוניים.

נועם בגינסקי: גם אם תיאסר הכניסה שלהם לכבישים הבין-עירוניים זה יהיה על בסיס הצבת תמרור.

נועם בגינסקי: זה אך ורק על בסיס המיפוי שנעשה.

אופיר אקוניס: מי יביא את ההמלצה?

נועם בגינסקי: תיעשה עבודת מיפוי.

אופיר אקוניס: המשטרה תמליץ לרשת התמרור.

לאה ורון: האם המשטרה ערכה איזו שהיא עבודה מקצועית שאומרת שאכן כדאי להמליץ לרשויות התמרור להציב תמרורים לגבי כבישים דו- ספרתיים?

נועם בגינסקי: זה בדיוק מה שאמרתי.

נועם בגינסקי: אנחנו נעשה את המיפוי הזה.

נועם בגינסקי: יכול להיות שתוצאות המיפוי יהיו כאלו שלא יהיה שום טעם כי מיקומי התאונות הם במקומות כאלה שאחד לא קשור לשני, ויכול להיות שיראו שיש ריכוזים של תאונות ומומלץ יהיה לסגור את האזור בתמרור.

קריאה: אני חושב שברשות הלאומית לבטיחות בדרכים קיים המיפוי הזה.

קריאה: ננועם בגינסקי: הרשות הלאומית לבטיחות בדרכים מקבלת את הנתונים מאיתנו.

קריאה: אנחנו בכל זאת נעשה את הניתוח שלנו.

יואב שאול: דיברנו כאן בוועדה על אכיפה, על תשתיות.

יואב שאול: כולם יודעים שהגורם האנושי, החינוך זה הנושא שצריך להיות בסדר ראש העדיפויות.

יואב שאול: החומרים קיימים, היכולות קיימות, הקטגוריה קיימת, אבל כאשר יש את התנאים התרומה רבה יותר.

יואב שאול: תקציבים יש.

יואב שאול: במשרד התיירות יש תכניות.

יואב שאול: בעניין הקסדות יש בלבול גדול.

יואב שאול: אנחנו מחנכים להשתמש בקסדה.

אופיר אקוניס: עשיתם קמפיין מעולה בערוץ הילדים בנוגע לחבישת הקסדה.

אופיר אקוניס: עכשיו באה הממשלה ותומכת בביטול העניין.

אופיר אקוניס: איזו עמדה הבעתם בוועדת שרים לחקיקה?

אופיר אקוניס: תמכתם בזה?

יואב שאול: אני מדבר איתך על הלמידה בפועל.

אופיר אקוניס: אתם מתבקשים לתת עמדה בוועדת שרים לחקיקה.

אופיר אקוניס: אני לא מבין את הרשות הלאומית לבטיחות בדרכים.

אופיר אקוניס: מה הייתה ההמלצה שלה לשר התחבורה?

אופיר אקוניס: אני המום מהעמדה הממשלתית.

אופיר אקוניס: יכולה לבוא הצעת חוק פרטית כדי לקדם מיזם של עירייה מסוימת.

קריאה: העמדה נבעה בין השאר בגלל חוסר האכיפה.

אופיר אקוניס: בזה מטפלים.

אופיר אקוניס: אני מתכוון לדבר עוד היום עם המנכ"ל ועם השר על הדבר הזה.

אילנה טלר: יש נושא שעבר כאן לגבי סימון השוליים.

אילנה טלר: גם בדרכים העירוניות וגם בדרכים הבן-עירוניות אחת הסוגיות החשובות הקשורות לבטיחות זה החיכוך בין כלי רכב לאופניים ובין הולכי רגל לכלי רכב.

אילנה טלר: עצם הסימון ללא אלמנט פיזי שמפריד הוא חסר טעם.

אילנה טלר: באזור חיפה סומן נתיב לתחבורה הציבורית בצבע צהוב ובצבע אדום.

אילנה טלר: ברגע שיש אלמנט מפריד כלי רכב לא נכנסים.

אילנה טלר: ההצעה לבחון את הנושא של מיפוי ותמרור הדרכים היא הצעה לא נכונה.

אילנה טלר: גם העניין של כבישים דו-ספרתיים וחד-ספרתיים הוא לא כל כך נכון.

אילנה טלר: כביש בגין הוא חד ספרתי.

מרדכי פדר: מספר הספרות לא קובע.

דוד גלבוע: הגברת הציעה נתיב אופניים שמופרד פיזית.

דוד גלבוע: זה לא יעבוד.

דוד גלבוע: נכון שהמכוניות לא יסטו, אבל הנתיב הזה יהפוך לג'נקיאדה שלא תאפשר רכיבה של אופני כביש.

דוד גלבוע: כל הלכלוך, כל הפחיות וכל השברים יהיו שם.

דוד גלבוע: אף רוכב אופניים לא יעלה.

דוד גלבוע: המשמעות תהיה יותר חמורה, כי הם ייסעו בכביש והנתיב יהיה מיותר.

נסים גבאי: אני פשוט לא מאמין איך רוצים לבטל נורמה.

נסים גבאי: זה לא יעבור את מבחן בג"ץ.

אופיר אקוניס: אתה לא יכול לדעת.

נסים גבאי: השול מיועד למטרה אחרת.

נסים גבאי: אי אפשר לקחת את השול, לשים במפר ולעשות אותו לרוכבי אופניים.

נסים גבאי: תחשבו לפני שאתם אומרים את הדברים הבומבסטיים האלה.

נסים גבאי: צריך לעשות שביל נפרד לרוכבי אופניים.

נסים גבאי: זה דבר שלא יקום ולא יהיה.

נסים גבאי: עד הרגע הזה לא שמעתי מה הולך להיות בשנתיים, שלוש הקרובות.

נסים גבאי: רוכבי האופניים הולכים להיות בצידי הדרכים, חשופים לגמרי.

נסים גבאי: שום מסר אין.

אופיר אקוניס: למדנו הרבה מאוד דברים מהדיון.

אופיר אקוניס: אנחנו מבקשים מציבור הנהגים להתחשב ברוכבי האופניים המשתמשים בכבישים, ומבקשים מרוכבי האופניים לרכב במשנה זהירות.

אופיר אקוניס: אנחנו מבקשים ומטילים על משרד התחבורה לגבש תכנית מקיפה לאבטחה ושמירה על בטיחותם של רוכבי האופניים.

אופיר אקוניס: התכנית צריכה לכלול, בתיאום עם מע"צ, את היבט התשתיות, שזה טיפול, סימון, אחזקה, הסדרת התמרורים המתאימים, האביזרים שיסייעו לשמירה על בטיחות הרוכבים, חבישת הקסדה ואמצעי סימון אחרים זוהרים בנוסף לקסדה.

אופיר אקוניס: הוועדה דורשת ממשרד התחבורה להביא עד סוף יולי לאישור הוועדה את התקנות ליישום החוק המחייב חבישת קסדה.

אופיר אקוניס: באופן מפתיע כ-3 וחצי שנים לא הובאו התקנות לכנסת.

אופיר אקוניס: הוועדה מבקשת מהמשטרה להגביר אכיפה ואת חוקי התנועה שחלים על רוכבי האופניים, כגון איסור רכיבה בדרכים מהירות ובכבישים בין-עירוניים שאסורה בהם תנועת אופניים.

אופיר אקוניס: אני מבקש ייעוץ משפטי להצעת המשטרה לסימון הכבישים המותרים או שאינם מותרים.

אופיר אקוניס: אני יוזם חקיקה מהירה להגברת בטיחות רוכבי האופניים המשתמשים בכבישים ואת קידום התשתית המתאימה לרוכבי האופניים.

אופיר אקוניס: תודה רבה לכולם.

אופיר אקוניס: תודה רבה, הישיבה נעולה.